stanford-oval/wikipedia huggingface dataset:
סוי לונה
עלילת הסדרה > עונה שלישית (60 פרקים)

העונה השלישית עלתה באמריקה הלטינית ב-16 באפריל 2018 והסתיימה ב-17 באוגוסט 2018. בישראל, העונה עלתה ב-14 באוקטובר 2018 והסתיימה ב-3 בינואר 2019.
לונה מתאחדת עם סבה וסיפורה. עכשיו שהיא סול בנסון, היא הופכת להיות היורשת היחידה של הכסף, והחיים באחוזה משתנים לגמרי. שרון משנה את מראה ואת זהותה. היא חוזרת עם שם חדש וברית עם ריי. לונה מחפשת מידע על הוריה, העבר שלה חוזר אליה סביב החלומות שלה ותעלומה חדשה מופיעה באחוזה כבולה בעבר של משפחת בנסון. "ג'ם אנד רולר" הופך להיות המטה של "הכרישים האדומים" ("red sharks"), שבה עומד גארי לופז. גארי מסלק את הקבוצה של "גאם אנד רולר" ובונה קבוצה חדשה, ציר הרשע החדש הקבוצה מורכבת מאמבר, אמיליה, בניסיו ורמירו- שמצטרף לקבוצה מפני שרצה לדאוג לקריירה שלו. בינתיים, לונה ושאר הקבוצה של הרולר נאבקים להחזיר את מקומם והם עומדים מול אתגרים ומכשולים. כמו לונה, גם נינה ג'ים וג'ם נמצאות בשנה האחרונה שלהן בבית הספר והן צריכות להחליט מה לעשות בעתיד. בצד אחר, הבוגרים, אמבר, דלפי, חסמין, מטאו ורמירו, חיים את השנה הראשונה שלהם רחוק מבית הספר, איפה שמופיעות שאלות חדשות ואתגרים. לגבי האהבה, בהתחלה לונה מרגישה מבולבלת עם סימון, שהיה קרוב אליה בקנקון אחרי שגילתה על זהותה האמיתית. לגבי סימון, הוא עכשיו מרגיש משיכה לאמבר, שחוזרת בגרסתה האפלה, יותר רעה מאי פעם ועם שותפה חדשה: אמיליה. סימון, בתקווה לעזור לאמבר להשתנות, מתקרב אליה ומראה לה את הדרך לטוב. לבסוף סימון משנה את אמבר והם הופכים לבני זוג, מיטשל שהגיע מחילופי תלמידים בבית הספר עובר לגור בבית של לונה ומתאהב בה ומנשק אותה, אך לונה מסרבת ולאחר כמה אי הבנות היא ומטאו סוף סוף חוזרים להיות ביחד, נינה וגסטון נפרדים כשהוא עוזב ונינה מתאהבת באריק העובד החדש ברולר והם הופכים לבני זוג. אמבר הופכת לאחראית של הרולר, קבוצת "הכרישים האדומים" מתפרקת על ידי אמבר ורמירו ואמבר חוזרים לקבוצה של הרולר, אמיליה ובניסיו משתנים בזכות אמבר והופכים לבני זוג, שרון מנסה לשרוף את הסודות מעברה וגורמת שוב לשרפה באחוזה, לונה, אמבר וריי כשהיו באחוזה בזמן השרפה ניצלים ושרון הופכת לעיוורת, שרון משתנה בזכות אמבר כשהבינה שהיא היחידה שאהבה אותה ולאחר הרבה זמן הן מכירות אחת בשנייה כאמא ובת כמו שאמבר תמיד רצתה, ריי ומגי השותפים של שרון משתנים לטובה ומתאהבים והופכים לבני זוג, הסדרה נגמרת כשכל הזוגות ביחד ולונה חוגגת את יום ההולדת ה-18 שלה עם כל חבריה.
דמויות > שחקנים אורחים > שחקנים אורחים בעונה השנייה/שלישית

פבלו (גבריאל אספטין) - פבלו הוא אחד מהמשתתפים של "האדרלנים". הוא יוצא מהחבורה אחרי שנמאס לו ממתאו והיחס של פרננדה אליו, אבל הוא חוזר אחרי שפרננדה ורמירו מבקשים ממנו.
רוקו (איגנסיו הרדייה) - רוקו הוא אחד מהמשתתפים של "האדרלנים".
אנג'לו בלסאנו (רוברטו אוטיני) - הוא אבא של מטאו. הוא דיפלומטי שרוצה שלבנו יהיה אותו קריירה כמוהו.
אווה/אדה (קנדלריה מולפסה) - אווה היא זמרת שמביאה ג'וליאנה על מנת שתשיר עם הרולר בנד. היא מתאהבת בפדרו. אדה היא אחותה התאומה של אווה, היא לגמרי שונה ממנה, מתאהבת בניקו ושתיהן מסתירות את סוד היותן תאומות מהלהקה. מתאו מגלה שלאווה יש אחות תאומה. הלהקה וכולם מגלים את הסוד שלהן. אחרי שכולם גילו את הסוד שלהן הן מנסות להשלים עם ניקו ופדרו אבל שניהם לא סולחים להן. בתחילת העונה ה-3, אדה חוזרת וגארי שוכר אותה בתור עוזרת ברולר. היא מציעה לניקו לעזוב איתה לניו-יורק, בהתחלה הוא מהסס ומסרב אבל בסוף מחליט לנסוע איתה.
מרטינה "טיני" סטואסל (בתפקיד עצמה) - פוגשת את לונה ואומרת לה שהיא מחליקה מדהים ושגם היא תופיע בתחרות. בפרק 41 היא מופיעה בתחרות.
הלנה (כריסטינה אלנדה) - הלנה היא שחקנית ששרון וריי שכרו בשביל שתשחק את רוסה דה ראז מראס אהובתו לשעבר של אלפרדו בשביל שתרחיק אותו מהאחוזה ומגילוי האמת.
סילבנה אריאן (מיכאלה טבנרה) - סילבנה היא האמא הביולוגית של אמבר שנטשה אותה כי הייתה צעירה ולבד ולא יכלה לגדל אותה ולכן מסרה אותה לאימוץ-לשרון. היא מנסה להתקרב לבתה בשביל להגיד לה שהיא לא סול בנסון אבל שרון תמיד מרחיקה אותה ממנה. בערב גאלה, היא מגלה לאמבר שהיא לא סול בנסון ושהיא אמה האמיתית והקשר ביניהן לא ממשיך. לא ידוע מה עלה בגורלה.
ברונו הדר (בתפקיד עצמו) - ברונו הוא המנהל של וידיה. הוא עוזר למתאו וסימון להפיק את הדיסק הראשון שלהם אחרי שהם זכו בתחרות הסולנים. ברונו הוא היחידי שיודע על עברה של ג'וליאנה ועל שמה האומנותי: מריסה מינט. ברונו הוא מניפולטיבי ויעשה הכל בשביל להצליח. הוא נפרד מסימון ואומר לו שהוא נוסע.
קמילה פרננדז (בתפקיד עצמה) - קמילה היא זמרת שבאה לעזור לקריירת המוזיקה של סימון ומתאו. היא נפרדת ממתאו וסימון ומבטיחה לראות אותם בקלטת הדיסק של שניהם.
סברינה קרפנטנר (בתפקיד עצמה) - סברינה היא גם כוכבת של וידיה שבאה לעזור לסימון עם הדיסק שלו ולהקליט איתו שיר. היא נפרדת מסימון ולונה ואומרת להם שהיא שמחה להכיר אותם ולסימון היא אומרת שהיא תפגוש אותו בהקלטת השיר.
אמה (מיה גנקיס) - אמה היא חברה של אדה מאנגליה. היא באה לרולר ומתחברת מהר לכולם כמעט ברולר. היא מתחברת בעיקר לסימון, הקרבה שלה מפריעה לאמבר. ככל שהיא מתקרבת לסימון הוא מתחיל למצוא חן בעייניה ומזמינה אותו לצאת אבל הוא אומר לה שהוא לא מרגיש אותו דבר.
זוגות

| דמות | עונה 1 | עונה 2 | עונה 3 |
| --- | --- | --- | --- |
| לונה ולנטה/סול בנסון | לונה+סימון | לונה+מטאו | לונה+מטאו |
| מטאו בלסנו | מטאו+אמבר | מטאו+לונה | מטאו+לונה |
| אמבר סמית' | אמבר+מטאו | אמבר+סימון | אמבר+בניסיו אמבר+סימון |
| סימון אלברז | סימון+דניאלה סימון+לונה | סימון+אמבר | סימון+אמבר |
| נינה סימונטי | נינה+גסטון | נינה+גסטון | נינה+גסטון נינה+אריק |
| גסטון פרידיה | גסטון+דלפי גסטון+נינה | גסטון+נינה | גסטון+נינה |
רמירו פונסה: רמירו+ז'ם
| דלפינה "דלפי" אלסמנדי | דלפי+גסטון דלפי+פדרו | דלפי+פדרו | דלפי+פדרו |
| ז'ימנה "ז'ים" מדינה | ז'ים+ניקו | ז'ים+ניקו | - |
ז'מילה "ז'ם" סאנצז: ז'ם+רמירו
| ניקולס "ניקו" נבארו | ניקו+ז'ים | ניקו+ז'ים | ניקו+אדה |
פדרו אריאס: פדרו+דלפי
| דניאלה מורנו | דניאלה+סימון | - | - |
| אמיליה מנפיבלד | - | - | אמיליה+בניסיו |
מיגל ולנטה: מיגל+מוניקה
מוניקה דה ולנטה: מוניקה+מיגל
| אנה קאסטרו | אנה+ריקרדו | - | אנה+גארי (ססר) |
| ריקרדו (ריצ'רד) סימונטי | ריקרדו+אנה ריקרדו+מורה | ריקרדו+מורה | - |
| ריינלדו "ריי" גוטיירז | - | - | ריי+מגי |
| קאטולינו "קאטו" אלקובה | קאטו+אמנדה | קאטו+אמנדה | - |
| אמנדה | אמנדה+קאטו | אמנדה+קאטו | - |
| מורה בארסה | מורה+ריקרדו | מורה+ריקרדו | - |
| גארי לופז (ססר) | - | - | גארי+אנה |
| מגי | - | - | מגי+ריי |
| אדה | - | - | אדה+ניקו |
| בניסיו | - | - | בניסיו+אמבר בניסיו+אמיליה |
שידור

| עונה | עונה | מספר פרקים | מספר פרקים | תקופת שידור מקוריתארגנטינה> שידור ראשון | תקופת שידור מקוריתארגנטינה> שידור אחרון | תקופת שידור בישראלישראל> שידור ראשון | תקופת שידור בישראלישראל> שידור אחרון |
| --- | --- | --- | --- | --- | --- | --- | --- |
|  | 1 | 80 | 40 | 14 במרץ 2016 | 6 במאי 2016 | 22 במאי 2016 | 17 ביולי 2016 |
|  | 1 | 80 | 40 | 4 ביולי 2016 | 26 באוגוסט 2016 | 4 בספטמבר 2016 | 9 בנובמבר 2016 |
|  | 2 | 80 | 40 | 17 באפריל 2017 | 9 ביוני 2017 | 4 ביוני 2017 | 27 ביולי 2017 |
|  | 2 | 80 | 40 | 7 באוגוסט 2017 | 29 בספטמבר 2017 | 1 באוקטובר 2017 | 19 בנובמבר 2017 |
|  | 3 | 60 | 30 | 16 באפריל 2018 | 25 במאי 2018 | 14 באוקטובר 2018 | 22 בנובמבר 2018 |
|  | 3 | 60 | 30 | 9 ביולי 2018 | 17 באוגוסט 2018 | 25 בנובמבר 2018 | 3 בינואר 2019 |
פסקולים

| שנה | אלבום |
| --- | --- |
2016: Soy Luna השקה: 26 בפברואר 2016  פורמט: CD,‏ הורדה דיגיטלית  חברת תקליטים: וולט דיסני רקורדס
2016: Soy Luna: Música en ti השקה: 26 באוגוסט 2016  פורמט: CD,‏ הורדה דיגיטלית  חברת תקליטים: וולט דיסני רקורדס
2017: Soy Luna: La vida es un sueño השקה: 3 במרץ 2017  פורמט: CD,‏ הורדה דיגיטלית  חברת תקליטים: וולט דיסני רקורדס
2018: Soy Luna: Modo Amar השקה: 6 באפריל 2018  פורמט: CD,‏ הורדה דיגיטלית  חברת תקליטים: וולט דיסני רקורדס
סיבובי הופעות

"Soy Luna en Concierto"‏ (2017)
"Soy Luna Live" ‏ (2018)
"Soy Luna en vivo"‏ (2018)
פרסים ומועמדויות

| שנה | פרס | קטגוריה | המועמד | תוצאה |
| --- | --- | --- | --- | --- |
| 2016 | פרסי בחירת הילדים של ניקלודיאון מקסיקו | שחקן השנה | מייקל רונדה | מועמדות |
| 2016 | פרסי בחירת הילדים של ניקלודיאון מקסיקו | שחקנית השנה | קרול סבייה | מועמדות |
| 2016 | פרסי בחירת הילדים של ניקלודיאון מקסיקו | מרשעת השנה | ולנטינה סנרה | זכייה |
| 2016 | פרסי בחירת הילדים של ניקלודיאון מקסיקו | סדרת השנה | סוי לונה | מועמדות |
| 2016 | פרסי בחירת הילדים של ניקלודיאון קולומביה | שחקן השנה | רוג'רו פסקווארלי | זכייה |
| 2016 | פרסי בחירת הילדים של ניקלודיאון קולומביה | שחקן השנה | מייקל רונדה | מועמדות |
| 2016 | פרסי בחירת הילדים של ניקלודיאון קולומביה | שחקנית השנה | קרול סבייה | מועמדות |
| 2016 | פרסי בחירת הילדים של ניקלודיאון קולומביה | שחקנית השנה | קטיה מרטינס | מועמדות |
| 2016 | פרסי בחירת הילדים של ניקלודיאון קולומביה | מרשעת השנה | ולנטינה סנרה | זכייה |
| 2016 | פרסי בחירת הילדים של ניקלודיאון קולומביה | סדרת השנה | סוי לונה | מועמדות |
| 2016 | פרסי בחירת הילדים של ניקלודיאון ארגנטינה | שחקן השנה | רוג'רו פסקווארלי | זכייה |
| 2016 | פרסי בחירת הילדים של ניקלודיאון ארגנטינה | שחקן השנה | מייקל רונדה | מועמדות |
| 2016 | פרסי בחירת הילדים של ניקלודיאון ארגנטינה | שחקנית השנה | קרול סבייה | זכייה |
| 2016 | פרסי בחירת הילדים של ניקלודיאון ארגנטינה | שחקנית השנה | קטיה מרטינס | מועמדות |
| 2016 | פרסי בחירת הילדים של ניקלודיאון ארגנטינה | נער טרנדי | אגוסטין ברנסקוני | זכייה |
| 2016 | פרסי בחירת הילדים של ניקלודיאון ארגנטינה | נער טרנדי | ליאונל פררו | מועמדות |
| 2016 | פרסי בחירת הילדים של ניקלודיאון ארגנטינה | מרשעת השנה | ולנטינה סנרה | זכייה |
| 2016 | פרסי בחירת הילדים של ניקלודיאון ארגנטינה | סדרת השנה | סוי לונה | זכייה |
| 2016 | פרסי בחירת הילדים של ניקלודיאון ברזיל | תוכנית בינלאומית | סוי לונה | מועמדות |
| 2017 | פרסי בחירת הילדים של ניקלודיאון מקסיקו | שחקן השנה | מייקל רונדה | זכייה |
| 2017 | פרסי בחירת הילדים של ניקלודיאון מקסיקו | שחקנית השנה | קרול סבייה | מועמדות |
| 2017 | פרסי בחירת הילדים של ניקלודיאון מקסיקו | סדרת השנה | סוי לונה | זכייה |
| 2017 | פרסי בחירת הילדים של ניקלודיאון קולומביה | שחקן השנה | רוג'רו פסקווארלי | זכייה |
| 2017 | פרסי בחירת הילדים של ניקלודיאון קולומביה | שחקנית השנה | קרול סבייה | זכייה |
| 2017 | פרסי בחירת הילדים של ניקלודיאון קולומביה | נערה טרנדית | ולנטינה סנרה | זכייה |
| 2017 | פרסי בחירת הילדים של ניקלודיאון קולומביה | סדרת השנה | סוי לונה | זכייה |
| 2017 | פרסי בחירת הילדים של ניקלודיאון ארגנטינה | שחקן השנה | רוג'רו פסקווארלי | בהמתנה |
| 2017 | פרסי בחירת הילדים של ניקלודיאון ארגנטינה | שחקנית השנה | קרול סבייה | בהמתנה |
| 2017 | פרסי בחירת הילדים של ניקלודיאון ארגנטינה | נער טרנדי | אגוסטין ברנסקיוני | בהמתנה |
| 2017 | פרסי בחירת הילדים של ניקלודיאון ארגנטינה | מרשעת השנה | ולנטינה סנרה | בהמתנה |
| 2017 | פרסי בחירת הילדים של ניקלודיאון ארגנטינה | סדרת השנה | סוי לונה | בהמתנה |
| 2017 | פרסי בחירת הילדים של ניקלודיאון ברזיל | תוכנית בינלאומית | סוי לונה | בהמתנה |
| 2017 | מרטין פיירו 2017 | תוכנית ילדים/נוער הטובה ביותר | סוי לונה | זכייה |
הערות שוליים

1 2  הולה ישראל! מתוך חשבון האינסטגרם של ערוץ דיסני ישראל
↑  Disney Latinoamérica presentó las producciones originales para sus tres canales en la región(הקישור אינו פעיל, 6.8.2021)
↑  סוי לונה בטוויטר
↑  בואו לזכות: רוצים לצפות ב"סוי לונה 2" לפני כולם? באתר פרוגי, 15 במאי 2017
↑  disneychannelil ב-1.10 הם חוזרים! הפרקים החדשים של #סוילונה רק בדיסני VOD!
↑  סוי לונה חזרה בעונה שלישית ב-14.10, אינסטגרם
↑  מכיוון שחצי העונה שודר בישראל רק ב-VOD, מוצגים כאן תאריכי עליית הפרקים ב-VOD.
| סוי לונה |
| --- | --- | --- |
| הפקה | Pol-ka |  |
| דמויות | סוי לונה - דמויות |  |
| שחקנים | קרול סבייה • רוג'רו פסקווארלי • ולנטינה סנרה • מייקל רונדה • קרולינה קופליקוף • אגוסטין ברנסקוני • מלנה ראטנר • קטיה מרטינס • חורחה לופז • גסטון וייטו • אנה חרה מרטינס • קיארה פרוויצ'יני • ליאונל פררו |  |
| מוזיקה | Soy Luna •‏ Soy Luna: Música en ti •‏ Soy Luna: La vida es un sueño •‏ Soy Luna: Modo Amar |  |
| סיבובי הופעות | Soy Luna en Concierto •‏ Soy Luna Live •‏ Soy Luna en vivo |  |
| טיני |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Tini (Martina Stoessel) • Quiero Volver • Tini Tini Tini • Cupido |  |
| סיבובי הופעות | Got Me Started Tour • Quiero Volver Tour • Tini Tour 2022 |  |
| טלוויזיה | "פטיטו" • "ויולטה" • "סוי לונה" • "לאס אסטרלס" • "דה וויס... ארגנטינה" |  |
| קולנוע | "ויולטה: הרגש של הקונצרט" • "ויולטה: המסע" • "טיני: השינוי הגדול של ויולטה" • "היומן" |  |
| טיני – סינגלים |
| --- | --- | --- |
| Tini (Martina Stoessel) | "Siempre Brillarás" / "Born to Shine" • "Great Escape" / "Yo Me Escaparé" • "Got Me Started" / "Ya No Hay Nadie Que Nos Pare" • "Si Tú Te Vas" |  |
| Quiero Volver | "Te Quiero Mas" • "Princesa" • "Consejo de Amor" • "Quiero Volver" • "Por Que Te Vas" |  |
| Tini Tini Tini | "22" • "Sueltate el Pelo" • "Fresa" • "Oye" • "Ya No Me Llames" • "Recuerdo" • "Ella Dice" • "Duele" • "Un Beso en Madrid" • "Te Olvidare" • "Playa" |  |
| סינגלים אחרים | "Libre Soy" • "Miénteme" • "2:50 (Remix)" • "La Niña de la Escuela" • "Maldita Foto" • "Tú No Me Conoces" • "Bar" • "Fantasi" • "La Triple T" |  |
| השתתפות בסינגלים | "Todo Es Posible" • "Y Apareciste Tu" • "Lights Down Low" • "La Cintura (Remix)" • "Lo Malo (Remix)" • "Wild" • "Sad Song" |  |
| --- | --- |
בקרת זהויות :  MusicBrainz: 5c562b1d-db07-485b-92d9-377c672c0df2  NKC: unn20191022980  VIAF: 1046146936827113782554   WorldCat (עם VIAF): 1046146936827113782554
אל פאסו

תמונה של נאס"א, בה רואים את אל פאסו מצפון וסיודאד חוארס מדרום וביניהן הריו גראנדה
אל פאסו (באנגלית: El Paso) היא העיר השישית בגודלה במדינת טקסס, וה-22 בגודלה בארצות הברית. בעיר יש כ־678,815 תושבים (2020) ובמטרופולין שלה כ־831,036 תושבים (2013).
העיר נמצאת על חוף נהר הריו גראנדה בגבול עם מקסיקו, כאשר מעבר לגבול שוכנת סיודאד חוארס.
היסטוריה

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה. הסיבה היא: כתיבה לא אנציקלופדית ואנגלוז השמות.
היסטוריה > לפני גילוי אמריקה

באתרים הארכאולוגים "Keystone Wetlands" וב-"Hueco Tanks" שבאזור, נמצאו עדויות לכך שהאדם התיישב באל פאסו כבר לפני אלפי שנים. המתיישבים עסקו בחקלאות לרבות בגידול תירס. לחקלאות היה תפקיד מרכזי בחייהם ובין אלפיים דמויות שצוירו על ידי יושבי המקום ונמצאו באתר Hueco, נמצאה דמות צבועה שחור ולבן של טלאלוק, אל הגשם האצטקי.
החוקרים הספרדיים הראשונים גילו כי השבטים האינדיאנים: המנסו, הסומה והגומנו חיו באזור, ונטמעו במתיישבים, מה שהביא למסורת המסטיסים שנפוצה ביותר במקסיקו ובדרום-מערב ארצות הברית. שבטים אחרים השתלבו עם שבטי המסקלארו שנדדו באזור למשך שנים.
היסטוריה > הגעת הספרדים

חואן דה אונייטה הספרדי היה המגלה האירופאי הראשון שהגיע לנהר הריו בראבו דל נורט (כיום ריו גראנדה) בקרבת העיר (סמוך לעיר הקטנה סן אליזאריו שנמצאת 48 ק"מ דרומית לעיר).
אל פאסו דל נורט (באנגלית: אל-פאסו הצפונית, כיום סיודאד חוארס), הוקמה על הגדה הדרומית של הריו גראנדה  ב-1659 על ידי כובשים ספרדיים. בגלל היותה ערבה, החקלאות שגשגה וכרמים ופירות היו חלק מהייצור המקומי. הכתר הספרדי והרשות המקומית של אל פאסו דל נורט ויתרו על כמה שטחים כדי לפתח את תעשיית החקלאות בגדה הצפונית שם נמצאת כיום אל פאסו, אולם השבטים האינדיאנים עכבו את ההתפתחות צפונה. המים היוו הגנה טבעית כנגד הספרדים.
ב-1680 לאחר הצלחותיו של פאובלו רוולט בהריסת המושבות הספרדיות בצפון ניו מקסיקו, הפכה אל פאסו למרכז הממשלה הספרדית בטריטוריית ניו מקסיקו. באל פאסו הונהגו הספרדים על ידי דייגו דה וארגאס, הם התאחדו כדי ליישב מחדש את הטריטוריות הספרדיות יקרות הערך שמרכזן היה בסנטה פה, והן השתרעו מסוקורו ועד טאוס.
מקורות היסטוריים מציינים כי הפרויקט החקלאי הראשון באזור היה "פונס דה לאון ראנץ'" על אדמה שהוענקה ב-1825.
היסטוריה > עצמאות טקסס

אל פאסו הייתה המיקום הדרומי ביותר במחוז נואווה מקסיקו (כיום ניו מקסיקו). העיר קושרה לסנטה פה ולמקסיקו סיטי על ידי "הדרך המלכותית". רק כמה מטיילים זרים הסתכנו להגיע למקומות כה רחוקים שהדרך אליהם ארכה זמן רב בתנאי אותם ימים. מרגלים, סוחרים וציידי פרוות אמריקנים הגיעו עוד מאז 1804 וגם כמה זוגות מעורבים עם אליטה היספנית. האינדיאני יו סטפנסון מקנטקי שנישא לדוני חואנה מריה דה אסקראט הוא דוגמה טובה לזוג כזה. בין המטיילים באזור, נמנה גם זבולון פיק, חייל אמריקני נודע. ב-1849, לאחר מלחמת ארצות הברית–מקסיקו, הגיעו לעיר קבוצות גדולות של משפחות אמריקאיות שבאו להתיישב באזור.
דמוגרפיה

בשנת 2006 אמד משרד מפקד האוכלוסין של ארצות הברית את תושבי האזור המטרופוליני של העיר ב-736,310 נפשות.
ב-3 בדצמבר 2007 דורגה אל פאסו כעיר השנייה בבטיחותה בארצות הברית מבין הערים שמספר תושביהן גדול מ-500,000.
גאוגרפיה

אל פאסו נמצאת במדינת טקסס, קרוב לגבול עם מדינת ניו מקסיקו, ולגבול בין ארצות הברית ומקסיקו, מול המדינה המקסיקנית צ'יוואווה. העיר נמצאת באזור זמן שונה מרוב טקסס.
גובה העיר הממוצע הוא 1,140 מטר מעל פני הים. הנקודה הגבוהה ביותר בעיר היא הר פרנקלין הצפוני שגובהו 2,192 מטר מעל פני הים. פסגת ההר ניתנת לצפייה ממרחק של 97 קילומטר מכל הכיוונים. שטח העיר עומד על כ-648.9 קמ"ר.
בעיר נמצא הגן האורבני הגדול ביותר בשטח של כ-97 קמ"ר ונקרא פארק הרי פרנקלין. העיר מוקפת במדבר הצ'יוואי.
סדק ריו גראנדה עובר דרומית לסוף הרי פרנקלין באזור של הריו גראנדה. הנהר משמש כגבול וחוצץ בין הערים אל פאסו וסיודאד חוארס.
לעיר מספר פרוורים בטקסס ופרוורים נוספים הנמצאים מעבר לגבול ושייכים לניו מקסיקו. הפרברים העיקריים בטקסס הם:
סוקרו - 27,000 תושבים
סן אליזאריו - 11,000 תושבים
פבאנס - 8,000 תושבים
הפרוור הגדול ביותר מהעבר השני השייך לניו מקסיקו היא העיר סאנלנד פארק (Sunland Park).
פוליטיקה

רוב העיר אל פאסו שייכת למחוז הבחירה ה-16 של טקסס לבית הנבחרים, ומיוצגת על ידי תושב העיר חבר הקונגרס הדמוקרטי בטו או'רורק. חלק קטן במזרח העיר שייך למחוז הבחירה ה-23 של טקסס ומיוצג על ידי חבר הקונגרס הרפובליקני ויל הארד.
תמונה פנורמית של העיר מצפון העיר. משמאל ניתן לראות את הרי ה"Hueco" ומרחוק מימן ניתן לראות את הרי החוארס
ערים תאומות

לאל פאסו 6 ערים תאומות:
מקסיקו צ'יוואווה, מקסיקו
מקסיקו סקטקס, מקסיקו
מקסיקו טוראון, מקסיקו
מקסיקו סיודאד חוארס, מקסיקו
ספרד חרס דה לה פרונטרה, ספרד
ספרד מרידה, ספרד
ישראל חדרה, ישראל
ראו גם

פיגוע הירי באל פאסו
מוזיאון ומרכז הלימוד לשואה באל פאסו
הערות שוליים

↑  QuickFacts El Paso city, Texas, United States Census Bureau., Retrieved November  8, 2023.
| דגל טקסס מדינת טקסס |
| --- | --- | --- |
| בירת המדינה | אוסטין |  |
| אזורים גאוגרפיים | ביג בנד • עמק ריו גראנדה • מטרופולין דאלאס-פורט וורת'-ארלינגטון |  |
| היישובים הגדולים ביותר | יוסטון • סן אנטוניו • דאלאס • אוסטין • פורט וורת' • אל פאסו • ארלינגטון • קורפוס כריסטי • פלאנו • לארדו • לאבק • גרלנד • אירווינג • אמרילו • גרנד פריירי • בראונסוויל • פסדינה • מקיני • מסקיט • קילין |  |
| נושאים נוספים | מחוזות • סמלים • היסטוריה • דמוגרפיה • יהדות טקסס |  |
| --- | --- |
בקרת זהויות :  NLI: 987007552614305171  BnF: cb11955411v (data)  GND: 4085550-8  LCCN: n79121678  MusicBrainz: b1a61563-a0c7-4bca-af23-66892a3c0115  NARA: 10045459  NKC: ge1097994  SUDOC: 027534154  VIAF: 158903862   WorldCat (עם VIAF): 158903862
עזיז ביי

| --- | --- |
אין תמונה חופשית
 לידה:  1883 רומליה 
 מדינה:  האימפריה העות'מאנית 
 פעולות ומבצעים
 מלחמת העולם הראשונה 
 
עזיז ביי (בערבית: عزيز بك, תעתיק מדויק: עזיז בכ; נולד ב-1883) היה מפקד המודיעין הצבאי של האימפריה העות'מאנית בלבנט בזמן מלחמת העולם הראשונה.
ביוגרפיה

עזיז ביי נולד ברומליה (כיום יוון). לאחר שסיים את לימודיו בבית הספר למנהל באיסטנבול עבד כעיתונאי אך במהרה עבר לתפקידים פקידותיים בכירים בגליפולי, אדירנה ובסמסון. עזיז בק הגיע לתחום המודיעין בזכות היכרותו עם דר' נאט'ם פאשה (לימים שר הצבא), נאט'ם פאשה מינה את עזיז ביי לחקור את מעורבותו של הסולטאן עבדול חמיד השני (שהיה מנהיג בשם בלבד מאז מהפכת הטורקים הצעירים) בניסיון להפיכת-נגד כושלת נגד המשטר המהפכני. בעקבות החקירה הוחלט שנוכחותו של הסולטאן המודח בבירה איסטנבול מסכנת את יציבות השלטון לכן הוחלט להדיחו רשמית והגלותו מן הבירה. בתפקידו כאיש מודיעין פנים המשיך לעקוב אחרי פעילות הסולטאן המודח ואף לסכל מזימה להפיכת-נגד ביוזמת אנשיו.
עזיז ביי עקב אחרי פעילים ערבים שביקשו להגדיל את השלטון העצמי בלבנט, ביניהם שארל דבאס (לימים נשיא לבנון) ושאפיק אלחמיד שחשף במכתב לצרפת את שלל הארגונים בהם צרפת מעורבת. עזיז ביי גם ריכז מודיעין על ארגוני מהגרים סורים ולבנוניים הפועלים במצרים (שהיה אז תחת שלטון בריטי בפועל). בראשית 1914 מונה עזיז בק למפקד משטרת איסטנבול ובתפקידו חשף מזימה להתנקש בחייו של שר הפנים טלעת פאשה.
בחודשים הראשונים לפרוץ מלחמת העולם הראשונה מונה עזיז ביי לראש המודיעין של הארמייה הרביעית בפיקודו של אחמד ג'מאל פאשה- היחידה הצבאית שהגנה על הלבנט והחג'אז בפני הצבא הבריטי. בתפקידו עסק בחשיפת מרגלים וניטרול רשתות ריגול ברחבי הלבנט. גורמי הריגול נגד המאמץ המלחמתי העות'מאני היו ערבים לאומנים ששאפו לעצמאות ערבית, מיסיונרים מרונים שביקשו לקדם את האינטרסים של צרפת בלבנון ויהודים שביקשו להיעזר בבריטניה לקידום הציונות (כדוגמת פעילי ניל"י). בזיכרונותיו מפרט עזיז ביי את דרך איסוף המודיעין והחקירות בהם השתתף. המרגלים אותם חשף עונו קשות על מנת שיסגירו את חבריהם ולאחר מכן נשפטו בבית משפט צבאי בעיירה הלבנונית עלייה ובמקרים רבים הוצאו להורג בדמשק או בעיירה עלייה עצמה.
אנשיו של עזיז ביי חשפו מרגלים רבים בהם את רשת הריגול של ניל"י, מרגלים שהופעלו על ידי המודיעין הבריטי בפיקודו של לורנס איש ערב ומרגלים מרונים שריגלו למען צרפת.
עם עזיבתו של ג'מאל פאשה את הלבנט בסוף 1917 והמפלות הרבות בשדה הקרב עזב גם עזיז ביי את הלבנט וחזר לאיסטנבול, שם מונה לראש שרות מודיעין הפנים של האימפריה העות'מאנית. בין פעולותיו בתפקיד זה נסיעה לברן שבשווייץ למטרת דיון חילופי שבויים. בשנת 1918 מונה עזיז ביי למזכיר הוועד לאיחוד וקידמה (אתחאד ותרקי)- הפלג העיקרי בממשל הטורקי. עם תבוסת האימפריה העות'מאנית, וזמן קצר לפני כיבוש איסטנבול על ידי הבריטים, נמלט עזיז ביי מן הבירה ואיתו כספים וארכיון האגודה. בק הגיע לשווייץ ושם קיבל מקלט מדיני. בשנת 1922 נפגש עזיז ביי עם ג'אמל פאשה בברלין, ג'אמל הציע לעזיז ביי להצטרף אליו להמשך המלחמה בבריטים באפגניסטן, לשם גלה ג'אמל, אך עזיז ביי סרב. בק חזר לטורקיה בסוף 1922 במטרה להשתלב במשטר החדש בראשותו של אתאתורכ אך עברו כנאמן פלג "אגודת האיחוד והקידמה" החשידו אותו בעיני המשטר החדש שביקש להרחיק אותו ממוקדי הכוח. עם חזרתו נשלח עזיז ביי לתימן כנציג דיפלומטי, ולאחר חזרתו במאי 1923 מונה כואלי איזמיר. בינואר 1924, בעקבות ביקור של אתאתורק במחוז, התפטר עזיז ביי מתפקידו. בשנת 1927 נבחר בק לפרלמנט הטורקי כנציג מחוז ארזורום.
זיכרונותיו של עזיז ביי

עזיז ביי הוציא לאור את זיכרונותיו במספר שלבים; בשנת 1932 פרסם עזיז ביי את זיכרונותיו בעיתון הלבנוני "אלאחראר" בתרגומו לערבית של פואד מידאני. הפרסום כלל זיכרונות ממהפכת-הנגד הכושלת של 1909 ועד לעזיבתו את הלבנט בסוף 1917. הזיכרונות קובצו לספר בשנת 1933 בשם "סוריה ולבנון במלחמת העולם- מודיעין וריגול באימפריה העות'מאנית". הזיכרונות זכו לתגובות רבות מקהל הקוראים שתיקן והוסיף פרטים על הגרסה המקורית. בשנת 1936 פרסם עזיז ביי את זיכרונותיו מחדש בעיתון "צות  אלאחראר", שוב בתרגומו של פואד מידאני ובשנת 1937 פרסם את סיפרו המתוקן "מודיעין וריגול בלבנון סוריה ופלסטין במלחמת העולם". ספר זה מספר על פעולת המודיעין העות'מאני ממעקב אחרי התנועה הסורית הלאומית ועד תום מלחמת העולם הראשונה. בניגוד לספר הראשון, הספר השני אינו אישי ואינו מתרכז במחבר, בנוסף הוא בנוי הן על ציר הזמן והן על סוג רשת הריגול (מבחין בין מרגלים יהודים לערבים) ולא כאסופה של טורי עיתון.
ספריו של עזיז ביי הם במקרים רבים המקור היחידי למידע היסטורי רב-ערך על פרשיות ריגול בשנות מלחמת העולם הראשונה. אמינות זיכרונותיו של עזיז ביי אינה תמיד מושלמת, ניתן לייחס אמינות גבוהה למידע בקשר לפעילות אנשי המודיעין במשטרה, בצבא ובז'נדרמריה, אך לעיתים המידע שהיה בידי עזיז ביי בקשר לפעולות המרגלים עצמם אינו מתיישב עם דיווחים ממקורות אחרים.
סיפרו השני של עזיז ביי "מודיעין וריגול בלבנון סוריה וארץ ישראל" תורגם לעברית ופורש על ידי פרופסור אליעזר טאובר בשנת 1991.
פרופסור טאובר גם כתב מאמר על תולדות חייו המלאים של עזיז ביי: “From Young Turks to Modern Turkey: The Story of Hüseyin Aziz Akyürek (Aziz Bey), the Last Director of the Ottoman General Security Service,” Middle Eastern Studies, 55 (2019), pp. 33-43.
נישואים בין-דתיים

נישואים בין-דתיים הם נישואים בין בני זוג המשתייכים לדתות שונות. במדינות שונות התקיימו ועדיין מתקיימות הגבלות בחוק על נישואים בין-דתיים. פעמים רבות משמש לתיאור נישואים בין-דתיים המושג "נישואי תערובת", אך למושג זה גם משמעויות נוספות, כגון נישואים בין בני אדם מקבוצות אתניות שונות.[דרוש מקור]
בנישואים בין-דתיים אפשר שכל אחד מבני הזוג יישאר בדתו, ואפשר שאחד מבני הזוג ימיר את דתו לזו של האחר.
יחס הדתות לנישואים בין-דתיים > יהדות

ביהדות נישואים של יהודי וגוי אסורים לגמרי, ונחשבים לגורם מרכזי להתבוללות. בתנ"ך מופיעים מקורות רבים לחשיבות האיסור. עם זאת, במקרה שאישה יהודיה נישאת לגוי, צאצאיהם יחשבו על פי היהדות ליהודים.
יחס הדתות לנישואים בין-דתיים > נצרות

רוב הזרמים בנצרות אינם אוסרים על נישואים בין-דתיים. הכנסייה הקתולית נוהגת על פי המשפט הקאנוני, בו קיימים חוקים ספציפיים העוסקים במקרים של נישואים בין-דתיים.
חלק מהזרמים בנצרות מתנגדים לנישואים בין-דתיים, על סמך מספר פסוקים מתוך האיגרת השנייה אל הקורינתים. התנגדות זו אוסרת על נוצרים להתחתן עם בני דתות אחרות, ובמקרים מסוימים אף אוסרת על נישואים בין אנשים השייכים לזרמים שונים בנצרות.
יחס הדתות לנישואים בין-דתיים > אסלאם

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
באסלאם אישה מוסלמית אינה יכולה להינשא לגבר שאינו מוסלמי. לגבר מוסלמי מותר לשאת אישה שאינה מוסלמית, אך רק אם היא נמנית עם אנשי הספר: (יהודים ונוצרים). חכמי האסלאם קבעו שנישואים כאלה אינם רצויים כאשר הזוג מתגורר במדינה שאינה מוסלמית. הח'ליפה עומר שלל במהלך שלטונו נישואים בין-דתיים.
במקרה של נישואי מוסלמי עם בן דת אחרת, הצאצא נחשב מוסלמי כאשר אביו הוא מוסלמי.
יחס הדתות לנישואים בין-דתיים > אסלאם > נישואים בין מוסלמים ליהודים בישראל

נישואים בין מוסלמים ויהודים הם נישואים בין בני זוג אשר אחד מהם הוא יהודי והאחר מוסלמי.
נישואים מעורבים מסוג זה אינם תקפים על פי הדת היהודית, אך כאשר הנישואים הם הטרוסקסואליים והגבר הוא מוסלמי, הנישואים תקפים על פי הדת המוסלמית.